56. ΝΟΜΟΘΕΤ. ΔΙΑΤΑΓΜΑ υπ’ αριθ. 460 της 17/24 Ιουν. 1974 (ΦΕΚ Α΄ 172) Περί δασμολογικής μεταχειρίσεως ενίων ζωοτροφών και πρώτων υλών βιομηχανικών προϊόντων. Άρθρ.1.-Αι διατάξεις της παρ. 1 του άρθρ. 1 του Νόμ. 4055/1960 «περί τροποποιήσεως και συμπληρώσεως διατάξεών τινων της τελωνειακής και δασμολογικής νομοθεσίας, κυρώσεως πράξεων του Υπουργικού Συμβουλίου κλπ.», (τόμ. 30α σελ. 427), εφαρμόζονται και επί των εισαγομένων προς διατροφήν των ζώων ηλιαλεύρων και ηλιοπλακούντων. Βλ.αποφάσεις περι ατελούς εισαγωγής ζωοτροφών εν τόμω 30Β σελ.480,343 Άρθρ.2.-1.Οι έναντι των τρίτων προς την Ευρωπαϊκήν Οικονομικήν Κοινότητα (ΕΟΚ) ισχύοντες δασμοί, επί των κατωτέρω αναφερομένων πρώτων υλών, μειούνται, οριζόμενοι εις τα έναντι εκάστης τούτων αναγραφόμενα ποσοστά επί της αξίας, εφ’ όσον αύται δεν παράγονται εγχωρίως, επαρκώς και καταλλήλως και εισάγονται καθ’ όρους και διατυπώσεις καθοριζομένους δι’ αποφάσεως του Υπουργού των Οικονομικών, απ’ ευθείας υπό ανεγνωρισμένων βιομηχανιών ή βιοτεχνιών κατασκευής ξηρών ηλεκτρικών στοιχείων, ίνα χρησιμοποιηθούν δια την κατασκευήν των προϊόντων αυτών (ξηρών ηλεκτρικών στοιχείων), ήτοι: α)Χαρτόνια KRAFT πάχους κάτω των 4 χιλιοστομέτρων, της δασμολογικής κλάσεως 4801 Γ 2αΙ, δασμός 12% επί της αξίας. β)Χάρτης περιτυλίξεως ή συσκευασίας εκ χημικού ή μηχανικού πολτού κλπ., βάρους κατά τετραγωνικόν μέτρον άνω των 40 γραμμαρίων, της δασμολογικής κλάσεως 4801 Ε 2βΙΙββ, δασμός 12% επί της αξίας. γ)Χαρτόνια έτερα (επικεχρισμένα, διαπότιστα, βερνικωμένα), λοιπά, πάχους κάτω των 4 χιλιοστομέτρων, της δασμολογικής κλάσεως 4807Δ1βΙΙαα, δασμός 12% επί της αξίας. δ)Χάρτης επικεχρισμένος κλπ., βάρους άνω των 100 μέχρι 200 γραμμαρίων κατά τετραγωνικόν μέτρον, κεκομμένος εις μεγέθη και σχήματα δι’ ωρισμένην χρήσιν, της δασμολογικής κλάσεως 4807Δ2αΙΙ+4815Β1δ, δασμός 12% επί της αξίας. ε)Έτεροι χάρται επικεχρισμένοι ή εμπεποτισμένοι δια καουτσούκ ή τεχνητών πλαστικών υλών, της δασμολογικής κλάσεως 4807Δ2γΙΙΙ, δασμός 12% επί της αξίας, και στ)Ετικέτται παντός είδους εκ χάρτου ή χαρτονίου κλπ., της δασμολογικής κλάσεως 4819, δασμός 14% επί της αξίας. 2.Αι εν τη προηγουμένη παραγράφω αναφερόμεναι πρώται ύλαι, εισαγόμεναι εκ χωρών της Ευρωπαϊκής Οικονομικής Κοινότητος, υπό τους εν αυτή καθοριζομένους όρους και διατυπώσεις, υποβάλλονται εις τους εν τη παραγράφω ταύτη οριζομένους κατά δασμολογικήν κλάσιν δασμούς, μειουμένους κατά τας διατάξεις των παρ. 3 και 4 του άρθρ. 14 του Νόμ. 4226/1962 «περί κυρώσεως της συμφωνίας της συνιστώσης σύνδεσιν μεταξύ της Ελλάδος και της Ευρωπαϊκής Οικονομικής Κοινότητος και ρυθμίσεως ζητημάτων τινών σχετικών προς την εφαρμογήν αυτής». ΄Αρθρ.3.-Ο έναντι της ΕΟΚ ισχύων δασμός επί των παρεσκευασμένων κηρών, ουχί γαλακτοποιημένων και άνευ διαλύτου, μετά παραφίνης, της δασμολογικής κλάσεως 3404Β1 του ισχύοντος δασμολογίου, αναστέλλεται μερικώς, οριζόμενος εις 2,80% επί της αξίας, εφ’ όσον ούτοι δεν παράγονται εγχωρίως επαρκώς και καταλλήλως και εισάγονται καθ’ όρους και διατυπώσεις καθοριζομένους δι’ αποφάσεως του Υπουργού των Οικονομικών, απ’ ευθείας υπό ανεγνωρισμένων βιομηχανιών ή βιοτεχνιών επεξεργασίας ξύλου, διαθετουσών παραλλήλως και εγκαταστάσεις παραγωγής εκ της πρώτης ταύτης ύλης γαλακτοποιημένης παραφίνης, χρησιμοποιουμένης υπ’ αυτών των ιδίων δια την κατασκευήν μοριοσανίδων. Άρθρ.4.-1.Εις την υπό του άρθρ.1 του Ν.Δ. 231/69 «περί λήψεως δασμολογικών και φορολογικών μέτρων, προς προστασίαν της εγχωρίου παραγωγής» (ανωτ. αριθ. 41) προβλεπομένην μερικήν αναστολήν του δασμού επί του λινελαίου, της δασμολογικής κλάσεως 1507. Η του προϊσχύσαντος δασμολογίου (αντίστοιχος κλάσις ισχύοντος δασμολογίου 1507 Γ 1β), του εισαγομένου εκ χωρών της ΕΟΚ υπό εγχωρίων βιομηχανιών ή βιοτεχνιών παραγωγής συνθετικών ρητινών, ίνα χρησιμοποιηθή ως πρώτη ύλη δια την παραγωγήν των προϊόντων αυτών, υπόκειται και το λινέλαιον, το παραγόμενον υπό εγχωρίων βιομηχανιών εκ λινοσπόρου εισαγομένου επί προσωρινή ατελεία, καθ’ όρους και διατυπώσεις καθοριζομένους δι’ αποφάσεως του Υπουργού Οικονομικών και διατιθέμενον εις εγχωρίους βιομηχανίας ή βιοτεχνίας παραγωγής συνθετικών ρητινών, ίνα χρησιμοποιηθή ως πρώτη ύλη δια την παραγωγήν των προϊόντων αυτών. (Αντί της σελ. 226,45) Σελ. 226,45(α) Τεύχος 599-Σελ. 75 - 430 Επιβολή Τελωνιακών Δασμών 30.Β.β.55-56 2.Η ισχύς της προηγουμένης παραγράφου άρχεται από 25ης Μαρτ. 1973. Άρθρ.5.-Η ισχύς των διατάξεων του παρόντος άρχεται από της δημοσιεύσεως τούτου δια της Εφημερίδος της Κυβερνήσεως, εκτός αν άλλως εν αυταίς ορίζεται.